Havnebadet skal rammens ind af spuns, så det ikke bliver ødelagt af voldsomme bølger. Samtidig bliver vandet renset, inden det kommer ind i det indrammede bassin. Med den løsning vil badet kunne åbne med et års forsinkelse.

Annonce

AARHUS: Havnebadet, der skulle været åbnet ved Bassin 7 på Aarhus Ø i forsommeren, ligger stadig som en samling betonklodser bugseret i læ bag Navitas. Nu er der fundet en løsning, så det kan åbne i 2018 - uden risiko for at bliver ødelagt af store bølger, og uden fare for, at urent badevand gør folk syge.

Om badet bliver åbent året rundt afhænger af, hvad byrådet beslutter. Der er jo ekstra omkostninger forbundet med det Bente Lykke Sørensen, Chef for Bolig og Projektudvikling, Aarhus Kommune

Annonce

Søgang og monsterregn

To forhold har hidtil dæmpet lysten til at gøre badet, der er en gave fra Sallingfondene, færdigt. Dels har nærmere undersøgelser vist, at der til tider er så meget søgang i Bassin 7, at havnebadets konstruktion ikke kan holde til det. Dels viser målinger, at vandkvaliteten i Bassin 7 for ofte ikke er god nok, og at man derfor jævnligt ville blive nødt til at lukke for brugen af badet. Årsagen er øgede regnmængder som følge af klimaforandringerne. Det overbelaster kloakkerne og betyder, at der løber urenset spildevand ud i åen, der har sit udløb i havnen, hvorfra vandet strømmer videre til blandt andet Bassin 7. Kommunen er klar med en plan, der løser begge problemer på én gang: Havnebadet skal rammes ind.

Annonce

Løsning til 14 mio. kr.

- Den løsning, vi arbejder med nu, er en spunsvægs-konstruktion omkring havnebadet, så der kommer mindre vand ind fra Bugten til badeområdet. Samtidig laver vi en teknisk løsning, så vandet bliver renset, inden det kommer ind til badet, siger Bente Lykke Sørensen, chef for kommunens afdeling for Bolig og Projektudvikling. Og hun fortsætter: - Spunsvægs-konstruktionen kommer samtidig til at fungere som en slags bølgebryder, der beskytter havnebadet. Konstruktionen bliver lavet sådan, at den som en sidegevinst også kan bruges som en gangbro omkring havnebadet. Prisen for spuns-løsninger er anslået til omkring 14 mio. kr.

Sådan skulle havnebadet se ud. Nu kommer der så yderligere en spunsvæg omkring det, der skal beskytte badet mod stærke bølger og sikre vandkvaliteten i selve badet. Illustration: BIG.

Annonce

Klar til vinterbadning

- Tidligere var planen at bygge en mole ud fra Pier 4 som en bølgebryder, men den vil komme for meget i vejen for skibstrafikken ind i havnen. Og molen ville i øvrigt også betyde, at der kommer mere å-vand ind i Bassin 7. Molen ville have kostet mindst det samme som spunsløsningen, siger Bente Lykke Sørensen. Med spuns-løsningen vil det være muligt at holde havnebadet åbent året rundt. Planen har ellers været, at det kun skulle være åbent i sommerhalvåret, fordi det særligt er i den øvrige del af året, der er problemer med vandkvaliteten. - Om badet bliver åbent året rundt afhænger af, hvad byrådet beslutter. Der er jo ekstra omkostninger forbundet med det, siger Bente Lykke Sørensen.

Annonce

Næste trin: Sø-agtigt vand